ირაკლი მოდებაძე

ირაკლი მოდებაძე (დ. 4 ოქტომბერი, 1984, თბილისი) — ქართველი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 

 კარიერა 
 საკლუბო 
მისი პირველი მწვრთნელი იყო საშა ვაშაკიძე. თამაშობდა თბილისის „მერანი-91“-სა და მოსკოვის „გოლეადორში“. 

2002 წლის ზამთარში ზაპორიჟიის „მეტალურგში“ გადავიდა. უმაღლეს ლიგაში მისი დებიუტი შედგა 2002 წლის 16 მარტს, კიევის „არსენალის“ წინააღმდეგ (2–0).Протокл матча // uafootball.net.ua მოდებაძემ მატჩი ძირითად შემადგენლობაში დაიწყო და 65-ე წუთზე ოლეგ რატიამ შეცვალა. 

2009 წლის 13 მარტს თავისუფალი აგენტის სტატუსით გადავიდა ოდესის „ჩორნომორეცში“,Модебадзе — игрок «Черноморца» // football.ua სადაც ფეხის მოკიდება ვერ შეძლო და მხოლოდ 1 მატჩი ჩაატარა პერმიერ ლიგაში. 

2009 წლის ზაფხულში იმყოფებოდა სინჯებზე ლუჰანსკის „ზორიაში“,«Заря» просматривает новичков // football.ua მაგრამ ზაპორიჟიის „მეტალურგში“ გადავიდა. 

2010 წლის 4 ივნისს კლუბმა ოფიციალურ საიტზე გამოაქვეყნა ინფორმაცია იმის შესახებ, რომ ირაკლიმ უკრაინული კლუბი დატოვა. 

2011–2012 წლების სეზონი გაატარა რუსთავის „ოლიმპში“,ირაკლი მოდებაძე „ოლიმპში“ რჩება // sportall.ge რომელსაც 2011 წლიდან „მეტალურგი“ დაერქვა. 

2012 წლის ივნისში გადავიდა გორის „დილაში“. იყო „დილას“ იმ გუნდის ძირითადი შემადგენლობის წევრი, რომელმაც შეძლო უეფა-ს ევროპის ლიგის პლეი-ოფში გასვლა. 

2014 წლის იანვარში კონტრაქტი გააფორმა თბილისის „დინამოსთან“.დინამოში 6 ახალი ფეხბურთელი ჩაირიცხა // fcdinamo.ge „დინამოს“ მაისურით უმაღლეს ლიგაში 7 მატჩი ჩაატარა, ხოლო თასზე მხოლოდ ორი შეხვედრა. 

2013–2014 წლების სეზონის დასრულების შემდეგ მოდებაძემ „დინამო“ დატოვადინამომ მზადება დაიწყო // fcdinamo.geთბილისის „დინამო“ კიდევ ორმა ფეხბურთელმა დატოვა და მის ყოფილ კლუბს, „დილას“ შეუერთდა.ირაკლი მოდებაძე: ყველაზე მეტად გორის „დილამ“ დამაინტერესა

მისი უფროსი ძმა, გიორგი მოდებაძე ასევე ფეხბურთელი იყო.

 სანაკრებო 
გამოდიოდა საქართველოს 17, 19 და 21-წლამდე ფეხბურთელთა ნაკრებებში, ეროვნულ ნაკრებში პირველად გამოიძახეს 2006 წლის 7 ოქტომბერს, ამხანაგურ მატჩში გერმანიის წინააღმდეგ (2–0), ირაკლიმ 83-ე წუთზე გიორგი დემეტრაძე შეცვალა.Germany 2–0 Georgia / 07/10/2006 // Soccerway

 სამწვრთნელო 
სათამაშო კარიერის დასრულების შემდეგ სამწვრთნელო საქმიანობა განაგრძო. იყო გორის „დილას“ მთავარი მწვრთნელის თანაშემწე და მთავარი მწვრთნელის მოვალეობის შემსრულებელი.გორის „დილას“ დემჩენკოს შემცვლელი შერჩეული ჰყავს // lelo.ge

 მიღწევები 
 საქართველოს ჩემპიონი: 2013–2014, 2014–2015
 საქართველოს ვიცე-ჩემპიონი: 2011–2012, 2012–2013
 საქართველოს თასის მფლობელი: 2013–2014
 უკრაინის თასის ფინალისტი: 2005–2006
 საქართველოს სუპერთასის მფლობელი: 2010–2011
 საქართველოს სუპერთასის ფინალისტი: 2012–2013, 2015–2016 

 რესურსები ინტერნეტში  
 Transfermarkt 
 Soccerway 
 „დილას“ ოფიციალურ საიტზე 

 სქოლიო 

კატეგორია:დაბადებული 4 ოქტომბერი
კატეგორია:დაბადებული 1984
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის მერანის ფეხბურთელები
კატეგორია:რუსთავის მეტალურგის ფეხბურთელები
კატეგორია:გორის დილას ფეხბურთელები
კატეგორია:თბილისის დინამოს ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ოდესის ჩორნომორეცის ფეხბურთელები
კატეგორია:ზაპორიჟიის მეტალურგის ფეხბურთელები
კატეგორია:საქართველოს ნაკრების ფეხბურთელები
კატეგორია:ქართველი ფეხბურთის მწვრთნელები
კატეგორია:ცოცხალი ადამიანები